ai4bharat/Pralekha huggingface dataset:
سائنس اور ٹیکنالوجی کی وزارت
ڈی ایس ٹی نے کووڈ – 19 کی روک تھام کی غرض سے ناک میں لگانے والے جیل کی تیاری میں سرمائے کو منظوری دی
ناک میں لگانے والے جیل کی تیاری دوسرے احتیاطی اقدامات کے ساتھ ہو رہی ہے۔ اس سے اضافی دفاعی پرت حاصل ہوگی: ڈی ایس ٹی کے سکریٹری پروفیسر آشو توش مشرا
نئی دہلی،8؍اپریل،محکمہ سائنس اور ٹیکنالوجی  کا ایک آئینی ادارہ سائنس اینڈ انجینئرنگ ریسرچ بورڈ  نوول کورونا وائرس کو بے اثر بنانے ، یعنی کووڈ – 19 مانع ایجنٹ کی تیاری میں آئی آئی ٹی ممبئی کے محکمہ بائیو سائنس اور بائیو انجینئرنگ  کی ٹیکنالوجی میں مدد فراہم کر رہا ہے۔
آئی آئی ٹی ممبئی کا محکمہ بائیو سائنسز اور بائیو انجینئرنگ کی ٹیم ایک جیل تیار کررہی ہے، جسے ناک کے اندرونی حصے میں لگایا جاسکے گا ، جو کہ کورونا وائرس کے انسان کے اندر داخل ہونے کا اہم راستہ ہے۔ اس سلسلے میں سرمایہ کاری سے مذکورہ محکمے کی ٹیم کو مدد حاصل ہوگی۔ وائرس کے اس حل سے نہ صرف عام صحت کارکنوں کی حفاظت ہوگی بلکہ اس کے نتیجے میں سماج میں کووڈ - 19 کے پھیلا ؤ میں بھی کمی آسکتی ہے اور اس طرح مرض پر قابو پانے میں مدد ملے گی۔
کووڈ – 19 کی متعددی نوعیت، ڈاکٹروں اور نرسوں سمیت حفظان صحت کے عملہ، جو کووڈ – 19 کے مریضوں کی دیکھ بھال کرتے ہیں، خاص طور سے جن میں مرض کا پتہ نہیں لگتا اور ا ن سے مرض کے پھیلنے کا خطرہ لاحق ہوتا ہے، ان سے انہیں زیادہ سے زیادہ خطرہ لاحق رہتا ہے۔
مذکورہ ٹیم نے ایس اے آر ایس - سی او وی – 2 وائرس یعنی کووڈ- 19 کے محرک ایجنٹ کے پھیلاؤ کو روکنے کے لئے دو طریقے سے منصوبہ بندی کی ہے۔ ابتدائی طور پر چونکہ یہ وائرس مریض پھیپھڑے میں اپنی تعداد کرتے ہیں، اس لئے حکمت عملی کا پہلا عنصر یہ ہوگا کہ وائرس کو مریض کے پھیپھڑے میں داخل ہونے سے روکا جائے۔ اس سے مریض کے سیل میں انفیکشن کو روکا جاسکے گا، پھر بھی وائرس چونکہ فعال رہے گا اس لئے انہیں بے عمل کرنے کی ضرورت ہوتی ہے۔
دوسری حکمت عملی میں حیاتیاتی عنصر کو اس میں شامل کیا جائے گا جو ڈیٹرجنٹ کے طور پر جسم میں موجود وائرس کو بے اثر بنائیں گے۔ اس طریقہ کار کی تکمیل پر ایک جیل تیار کیا جائے گا جسے ناک کے اندرونی حصوں میں لگایا جاسکے گا۔
محکمہ سائنس و ٹیکنالوجی کے سکریٹری پروفیسر آشوتوش شرما نے کہا کہ ’’ہمارے صحت کارکنان اور کووڈ -19 وائرس کے جنگ میں سرخیل دوسرے کارکنان فل پروف 200 فیصد تحفظ کے حق دار ہیں۔ ناک میں لگانے والی جیل دوسرے احتیاطی اقدامات کے طور پر تیار کی جارہی ہے جس سے اضافی دفاعی پرت حاصل ہوگی‘‘۔
آئی آئی ٹی ممبئی کے محکمہ بائیو سائنس اور بائیو انجینئرنگ کے پروفیسر کرن کونڈا باگل ، پروفیسر وینتی بنرجی، پروفیسر آشوتوش کمار اور پروفیسر سامک سین اس پروجیکٹ کا حصہ ہوں گے۔ مذکورہ ٹیم کو وائرولوجی  ، اسٹرکچرل بائیولوجی ، بائیو فیزکس، بائیو میٹریل اور ڈرگ ڈیلیوری کے شعبے میں مہارت رکھتی ہے۔ امید ہے یہ ٹیکنالوجی تقریبا 9 ماہ کے اندر مکمل ہوجائے گی۔

۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1532
(
جدید اور قابل تجدید توانائی کی وزارت
بجلی کے وزیر نے آن لائن پلیٹ فارم کے ذریعے ایریاز کے چھٹے یوم تاسیس کی تقریب میں شرکت کی
ایریاز کی ویب سائٹ اور ٹیلیفون ڈائریکٹری شروع کی گئی
نئی دہلی،28 اگست ، 2020 / بجلی اور نئی و قابل تجدید توانائی کے مرکزی وزیر اور ریاستوں کی قابل تجدید توانائی کی ایجنسیوں کی ایسوسی ایشن  کے سابقہ سرپرست جناب آر کے سنگھ نے آن لائن پلیٹ فارم کے ذریعے 27 اگست 2020 کو ایریاز کے چھٹے یوم تاسیس کی تقریب میں شرکت کی۔ انہوں نے ایریاز کی ویب سائٹ www.areas.org.in اور ایریاز کی ٹیلیفون ڈائریکٹری کی تعریف کی۔
قابل تجدید توانائی کے مستقبل کے بارے میں بات کرتے ہوئے جناب سنگھ نے کہا کہ قابل تجدید توانائی میں آج کفایت سعاری قابل عمل ہے ، لیکن زیادہ لاگت اس کو ذخیرہ کرنے پر آتی ہے۔ التبہ اس لاگت میں وقت گزرنے کے ساتھ ساتھ کمی آجائے گی۔ ہمیں مانگ کو بڑھا کر اور مینوفیکچرنگ کی مزید سہولیات پیدا کر کے ذخیرہ پر آنے والی لاگت کو کم کرنا چاہیے۔ اگر ایک بار ایسا ہو جاتا ہے تو قابل تجدید توانائی کی طرف تیزی سے پیش رفت ہوگی۔ میں دن رات قابل تجدید توانائی کے لیے آر پی او کی تجویز پیش کرتا ہوں ، جس سے ذخیرے کی حوصلہ افزائی ہوگی۔ ہمیں لوگوں میں بیداری پیدا کرنی ہوگی کہ اس سے بجلی پر آنے والے اخراجات کم ہو جائیں گے اور یہ ماحول کے لیے اچھی ہے۔ اس کے لیے وزارت ایریاز کے لیے اضافی فنڈ فراہم کر سکتی ہے۔ ایریاز کو قابل تجدید توانائی کے شعبے کے معاملات پر تبادلۂ خیال کے لیے کم سے کم ایک بار غور وخوض کا اجلاس بلانا چاہیے اور اس سلسلے میں ممکنہ اختراعی حل پیش کرنا چاہیے۔
ریاستوں کی قابل تجدید توانائی کی ایجنسیوں کی ایسوسی ایشن ایریاز ایم ایم آر ای قدم کے تحت تشکیل دی گئی ہے تاکہ ایک دوسرے کے تجربات سے سیکھا جا سکے اور اپنے بہترین طور طریقوں سے ایک دوسرے کو واقف کرایا جا سکے اور ٹکنالوجی اور اسکیموں / پروگراموں سے متعلق ایک دوسرے کو معلومات فراہم کی جا سکے۔ ایریاز کا رجسٹریشن 27 اگست 2014 کو سوسائیٹی رجسٹریشن ایکٹ 1860 کے تحت کیا گیا ہے۔
باہمی بات چیت کی اہمیت اور ایس این اے کے درمیان تجربات سے معلومات ایک دوسرے کو فراہم کرنے کی اہمیت پر غور کرتے ہوئے ایریاز کو نئے سرے سے تازہ کرنے کے اقدامات کیے گیے ہیں۔ پچھلے دو مہینوں کے دوران دو میٹنگیں / ورکشاپ کا انعقاد آن لائن پلیٹ فارم کے ذریعے کیا گیا ۔ ایریاز کی مناسب کارکردگی کے لیے ایریاز کی جنرل باڈی میں 30 جولائی 2020 کو منعقدہ میٹنگ میں نائب صدر اور ایگزیکٹیو کمیٹی کا انتخاب کیا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔28
U – 4880
(Visitor Counter : 128
وزارت آیوش
آیوش کی وزارت اور اقلیتی امور کی وزارت نے طب یونانی نظام کی ترقی کے لیے ایک ساتھ ہاتھ ملایا
اقلیتی امور کی وزارت نے پہلی بار یونانی ادویات کے فروغ کے لیے 45.34 کروڑ روپےکی گرانٹ منظور کی
حیدرآباد، چنئی، لکھنؤ، سلچر اور بنگلورو میں یونانی ادویات کی سہولیات کو اپ گریڈ کیا جائے گا
آیوش کی وزارت اور اقلیتی امور کی وزارت نے مشترکہ طور پر ہندوستان میں طب یونانی کے نظام کو فروغ دینے اور ترقی دینے کے لیے ایک اہم قدم اٹھایا ہے۔ اقلیتی امور کی وزارت نے پردھان منتری جن وکاس کاریہ کرم ، ایک مرکزی طور پر اسپانسر شدہ اسکیم کے تحت 45.34 کروڑ روپے کی گرانٹ کو منظوری دی ہے۔ اس اسکیم کی مدد سے حیدرآباد، چنئی، لکھنؤ، سلچر اور بنگلور کے مقامات پر یونانی ادویات کی سہولیات کو اپ گریڈ کیا جائے گا۔
یہ گرانٹ حیدرآباد، چنئی، لکھنؤ، سلچر اور بنگلورو کے مقامات پر یونانی ادویات کی مختلف سہولیات کے قیام کے لیے منظور کیا گیا ہے۔ سینٹرل کونسل فار ریسرچ ان یونی میڈیسن  کے لئے کل35.52 کروڑ روپے کی رقم منظور کی گئی ہے، اور نیشنل انسٹی ٹیوٹ آف یونانی میڈیسن ، بنگلورو کو9.81 کروڑ روپے کی منظوری دی گئی ہے۔
نیشنل ریسرچ انسٹی ٹیوٹ آف یونانی میڈیسن برائے جلدی امراض، حیدرآباد میں طب یونانی میں بنیادی تحقیق کے لیے ایک مرکز 16.05 کروڑ روپے کی لاگت سے قائم کیا جائے گا۔ وزارت نے 8.15 کروڑ، روپے کی لاگت سے ریجنل ریسرچ انسٹی ٹیوٹ آف یونانی میڈیسن، چنئی میں ایک طبی لیبارٹری کی سہولت کے لیے تجویز پیش کی ہے۔ سنٹرل ریسرچ انسٹی ٹیوٹ آف یونانی میڈیسن، لکھنؤ میں عضلاتی عوارض کے لیے علاج بالتدبیر  کے ایک مرکز کے لیے 8.55 کروڑ روپے، اور ریجنل ریسرچ انسٹی ٹیوٹ آف یونانی میڈیسن، سلچر میں جلد اور طرز زندگی کے امراض کے لیے علاج بالتدبیر کے ایک مرکز کے لیے 2.75 کروڑ روپے کی تجویز پیش کی ہے۔
این آئی یو ایم ، بنگلور کو مریضوں کے خدمت گزاروں کے لیے وشرام گرہ قائم کرنے کے لیے 5.55 کروڑ روپےاور ماڈل یونانی کاسمیٹک کیئر کے ایک ہنر مند ی کے مرکز، چھوٹے پیمانے پر یونانی فارمیسی اور یونانی خام ادویات کے ذخیرہ کے لیے 4.26 کروڑ روپےملیں گے۔
ان تجاویز پر اقلیتی امور کی وزارت کی بااختیار کمیٹی نے 02 مارچ 2023 کو منعقدہ اپنی میٹنگ میں غور کیا اور چنئی، لکھنؤ اور سلچر میں اپنے تین پروجیکٹوں کی کل منظور شدہ لاگت کی پہلی قسط  کے طور پر سی سی آر یو ایم کو پہلے ہی 4.86 کروڑ روپے جاری کیے جا چکے ہیں۔ حیدرآباد کے لیے سی سی آر یو ایم پروجیکٹ کی گرانٹ اور این آئی یو ایم ، بنگلورو کے پروجیکٹس ان کے ڈی پی آر کی منظوری اور دیگر تکنیکی چیزوں کو حتمی شکل دینے کے بعد جاری کی جائیگی۔ پی ایم جے وی کے ایک ایریا ڈیولپمنٹ پروگرام ہے جس کے تحت شناخت شدہ علاقوں میں کمیونٹی انفراسٹرکچر اور بنیادی سہولتیں پیدا کی جا رہی ہیں۔
آیوش کے مرکزی وزیر جناب سربانند سونووال کی قیادت میں وزارت کے سینئر عہدے داران اس معاملے پر اقلیتی امور کی وزارت کے ساتھ بات چیت کر رہے تھے اور آیوش کی وزارت کے سکریٹری ویدیا راجیش کوٹیچا نے مرکزی وزیر برائے اقلیتی امور محترمہ اسمرتی زوبن ایرانی کے ساتھ اس معاملے کی مزید پیروی کی تھی۔ دونوں وزارتوں کی مشترکہ کوششوں سے، اقلیتی امور کی وزارت نے پہلی بار یونانی ادویات کے مقصد کے لیے مالی مدد دینے پر غور کیا ہے۔
صدر جمہوریہ کا سکریٹریٹ
ہندوستانی ریلوے کے زیر تربیت افسران نے صدر جمہوریہ سے ملاقات کی
ریل، سڑک، ہوائی اور آبی نقل و حمل سے ایک مکمل نقطہ نظر کے ساتھ نمٹا جانا چاہئے نہ کہ کسی الگ نظریے سے: صدر مرمو
ہندوستانی ریلوے کے 213 زیر تربیت افسران کے ایک گروپ  نے آج  راشٹرپتی بھون کلچرل سینٹر میں صدر جمہوریہ ہند محترمہ دروپدی مرمو سے ملاقات کی۔
زیر تربیت افسران سے خطاب کرتے ہوئے صدر جمہوریہ نے کہا کہ کسی کاروباری تنظیم کے برعکس ہندوستانی ریلوے ملک کی سوشل لائف لائن ہے۔ یہ عام لوگوں کے خوابوں کو پورا کرنے والا ادارہ ہے۔ اس کے علاوہ ملک بھر میں اس کی کنیکٹیوٹی ملک کے تنوع کو پیش کرتی ہے۔ انھوں نے اس بات پر خوشی کا اظہار کیا کہ ہندوستانی ریلوے ملک کے شہریوں کو یادگار تجربات فراہم کرنے کے لئے اپنی سروسز کو اپ گریڈ کررہا ہے اور ہندوستانیوں کے ساتھ ساتھ بیرون ممالک سے آنے والے سیاحوں کو بھی ہندوستان کے متنوع کلچر کی جھلک پیش کرتا ہے۔
صدر جمہوریہ نے کہا کہ ریلوے کے بنیادی ڈھانچے کی ترقی سے ملک کی سماجی اور اقتصادی ترقی میں بھی اضافہ ہوتا ہے۔ ’امرت بھارت اسٹیشن اسکیم‘ کے تحت ریلوے اسٹیشنوں کی ازسرنو ترتیب میں گرین ٹیکنالوجی کا استعمال اور اس میں ورلڈ کلاس سہولیات کو جوڑنا عوام پر مذکور ایک بڑی پہل ہے، جو سیاحتی سرگرمیوں اور اقتصادی ترقی کو مضبوطی فراہم کرے گی۔ انھوں نے اعتماد کا اظہار کیا کہ نوجوان افسران جدید ترین گرین ہندوستانی ریلوے کی تعمیر اور ملک کو ترقی یافتہ بنانے میں تعمیری رول ادا کریں گے۔
صدر جمہوریہ نے افسران سے مطلوبہ مہارت، علم اور ٹرانسپورٹ ایکو سسٹم سے متعلق ہنرمندی حاصل کرنے کا مشورہ دیا۔ انھوں نے کہا کہ افسران کو ملک کے اندر سے اور ساتھ ہی دیگر ممالک سے بھی بہترین طور طریقوں کا مطالعہ کرکے انھیں اختیار کرنا چاہئے۔ انھوں نے کہا کہ ملک کو اثردار ملٹی موڈل ٹرانسپورٹ سسٹم کی ضرورت ہے، جس کے لئے ریلوے، سڑک، ہوائی اور آبی نقل و حمل سے مکمل نقطہ نظر کے ساتھ نمٹا جانا چاہئے، نہ کہ کسی الگ نظریے سے۔ انھوں نے ہندوستانی ریلوے کے افسران سے اپیل کی کہ وہ آتم نربھر بھارت اور ترقی یافتہ ملک کے ہدف کو حاصل کرنے کے لئے دوسرے محکموں کے افسران کے ساتھ بھی مل کر کام کریں۔
صدر جمہوریہ کی تقریر دیکھنے کے لئے براہ کرم یہاں کلک کریں
۔۔۔۔۔۔۔۔۔۔۔۔۔۔۔۔۔
ش ح۔ ق ت۔ م ر
Urdu No. 9545
(Visitor Counter : 41
صدر جمہوریہ کا سکریٹریٹ
صدرجمہوریہ ہند اڈیشہ میں؛ بھونیشور میں جنا پربھا مشن کے یوم تاسیس کی تقریب میں شرکت کی
صدر جمہوریہ ہند، محترمہ دروپدی مرمو نے آج  کوبھونیشور میں جنا پربھا مشن کے یوم تاسیس کی تقریب سے خطاب کیا۔
اجتماع سے خطاب کرتے ہوئے صدر جمہوریہ نے کہا کہ وہ جنناپربھا مشن کے یوم تاسیس کی تقریب می شمولیت کرکےبہت خوش ہیں، جسے ماں کی طاقت اور صلاحیت کو بیدار کرنے اور ایک صحت مند انسانی معاشرے کی تعمیر کرنےکے مقصد سے قائم کیا گیا ہے۔ انہوں نے کہا کہ یہ فخر کی بات ہے کہ اس مشن کا نام پرمہنس یوگنند جی کی ماں کے نام سے منصوب کیاگیا ہے جو ان کے لئےباعث تحریک تھیں۔
صدرجمہوریہ نے کہا کہ ہمارے اسافلین نے ہمیں ماں، باپ، استاد اور مہمان کو بھگوان کا درجہ دینے کا درس دیا۔ لیکن کیا ہم اس تعلیم کو اپنی زندگیوں میں اپناتے ہیں؟ یہ ایک بڑا سوال ہے۔ کیا بچے اپنے والدین کی مناسب دیکھ بھال کر رہے ہیں؟ اکثر اخبارات میں بوڑھے والدین کی دکھ بھری کہانیاں چھپتی ہیں۔ انہوں نے کہا کہ والدین کو محض بھگوان کہہ کر مخاطب کرنا اور ان کی تصویروں کی پوجا کرنا روحانیت نہیں ہے۔ والدین کا خیال رکھنا اور ان کا احترام کرنا ضروری ہے۔ انہوں نے سب پر زور دیا کہ وہ بزرگ شہریوں، بزرگوں اور بیماروں کی خدمت کو اپنی زندگی کا مقصد بنائیں۔ اس نے کہا کہ دراصل یہ ہی انسانیت کا مذہب ہے۔
اس حقیقت کو اجاگر کرتے ہوئے کہ جنا پربھا مشن ’کریہ یوگا‘ کو مقبول بنانے میں سرگرم ہے، صدر جمہوریہ نے کہا کہ جو بھی شکل ہو – یوگا ہندوستان کا ایک قدیم سائنسی اور روحانی عمل ہے، جس کا مقصد ایک صحت مند انسانی سماج کی تشکیل ہے۔ صحت مند زندگی کے لیے پرہیز، علاج سے بہترہوتا ہے۔ اگر ہم ’یوگ یکت‘  رہیں تو ہم ’روگ مکت‘  رہ سکتے ہیں۔ یوگا کے ذریعے ہم ایک صحت مند جسم اور پرسکون ذہن حاصل کر سکتے ہیں۔ آج کی دُنیا میں مادیت پسند خوشی، رسائی سے باہر نہیں ہے، لیکن ذہنی سکون بہت سے لوگوں کی پہنچ سے باہر ہو سکتا ہے۔ ان کے لیے ذہنی سکون حاصل کرنے کا واحد طریقہ، یوگا ہے۔
صدر مملکت نے کہا کہ ہماری مادیت پسندانہ توقعات اور خواہشات میں اضافہ ہو رہا ہے لیکن ہم آہستہ آہستہ اپنی زندگی کے روحانی پہلو سے منہ موڑ رہے ہیں۔ زمین کے وسائل محدود ہیں لیکن انسان کی خواہشات لامحدود ہیں۔ موجودہ دنیا، اس وقت فطرت کے اس غیر معمولی رویے کی گواہ ہے جس کی عکاسی آب و ہواکی تبدیلیوں اور زمین کے درجہ حرارت میں اضافے سے ہوتی ہے۔ ہماری اگلی نسل کو محفوظ مستقبل دینے کے لیے فطرت دوست طرز زندگی اپنانا ضروری ہے۔ ہندوستانی روایت میں، کائنات زندگی کاایک اور اٹوٹ انگ ہے۔ انسان اس کائنات کا صرف ایک چھوٹا سا حصہ ہے۔ سائنس میں ہم نے کتنی ہی ترقی کر لی ہو، ہم فطرت کے مالک نہیں ہو سکتے بلکہ اس کی اولاد ہیں۔ ہمیں فطرت کا شکر گزار ہونا چاہیے۔ ہمیں ایسی طرز زندگی اپنانا چاہیے جوفطرت کے عین مطابق ہو۔
نائب صدر جمہوریہ ہند کا سکریٹریٹ
نائب صدر جمہوریہ نے دفاع کے وزیر مملکتکو سکندرآباد چھاؤنی علاقے میں بند سڑکوں کا جائزہ لینے کا مشورہ دیا
نئیدہلی،18؍جولائی2021:نائب صدر جمہوریہ جناب ایم وینکیانائیڈو نے دفاع کے وزیر مملکت جناب اجئے بھٹ کو سکندر آباد چھاؤنی علاقے کی آس پاس کی کالونیوں میں رہنے والے ہزاروں افراد کو ہونے والی مشکلات کو دیکھتے ہوئے عوامی سڑکوں کو بند کرنے کے معاملے کی پڑتال کرنے کی صلاح دی ہے۔
جناب نائیڈو نے اس معاملے کا ذکر اس وقت کیا جب نوتقرر شدہ وزیر نے آج نائب صدر جمہوریہ کی رہائش پر ان سے ملاقات کی۔ انہوں نے وزیر موصوف کو عوامی سڑکوں کو بند کرنے کے معاملے کو تفصیل سے دیکھنے اور لوگوں کو ہونے والی مشکلات کو کم کرنے کیلئے اقدامات کرنے کا مشورہ دیا۔
ملاقات کے دوران اس معاملے کو لیکر جناب نائیڈو نے تلنگانہ سرکار کے ذریعے وزیر دفاع جناب راجناتھ سنگھ کو حال ہی میں لکھے گئے ایک خط کا بھی ذکر کیا، وزیر موصوف نے نائب صدر جمہوریہ کو معاملے کی پڑتال کرنے اور لوگوں کی تشویش کو دور کرنے کی یقین دہانی کرائی۔
وزیراعظم کا دفتر
وزیر اعظم نے چھتیس گڑھ کے یوم تاسیس کے موقع پر ریاست کے عوام کو مبارکباد دی ہے
وزیر اعظم جناب نریندرمودی نے چھتیس گڑھ کے یوم تاسیس کے موقع پر ریاست کے عوام کو مبارکباد دی ہے۔
ایک ٹویٹ میں وزیر اعظم نے کہا:
‘‘چھتیس گڑھ کے یوم تاسیس کے موقع پر ریاست کے سبھی لوگوں کو دلی مبارکباد۔ میری خواہش ہے کہ لوک گیت ، مقامی رقص اور فن و ثقافت کیلئے خاص شناخت رکھنے والی یہ ریاست ، ترقی کے نئے نئے پیمانے قائم کرے۔
اقلیتی امور کی وزارتت
اقلیتی برادریوں کی ترقی کے لیے اسکیم
اقلیتی امور کی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں یہ اطلاع دی کہ حکومت ہند ہنرمندی ترقیات اور صنعت کاری کی وزارت، کپڑے کی صنعتوں کی وزارت، وزارت ثقافت، خواتین و اطفال کی ترقی کی وزارت اور دیہی ترقیات کی وزارت کے توسط سے اقلیتوں، خصوصاً اقتصادی طور پر کمزور تر اور پسماندہ طبقات سمیت معاشرے کے ہر طبقے کی فلاح و بہبود اور ترقی کے لیے پہلے سے ہی مختلف اسکیمیں نافز کر رہی ہے۔
اقلیتی امور کی وزارت خصوصی طور پر مرکزی سطح پر نوٹیفائی کی گئیں چھ  اقلیتی برادریوں کی سماجی -اقتصادی اور تعلیمی اختیارکاری کے لیے ملک بھر میں مختلف اسکیمیں نافذ کرتی ہے۔ وزارت کے ذریعہ نافذ کردہ اسکیمیں / پروگرام مندرجہ ذیل ہیں:
 تعلیمی اختیارکاری سے متعلق اسکیمیں
 پری میٹرک اسکالرشپ اسکیم
 پوسٹ میٹرک اسکالرشپ اسکیم
 میرٹ کم مینس پر مبنی اسکالر شپ اسکیم
 روزگار اور اقتصادی اختیارکاری سے متعلق اسکیمیں
 پردھان منتری وراثت کا سموردھن 
 اقلیتوں کے لیے رعایتی قرض فراہمی سے متعلق قومی اقلیتی ترقی اور مالیاتی کارپوریشن  اسکیم
 خصوصی اسکیمیں
 جیو پارسی: بھارت میں پارسیوں کی مائل بہ انحطاط آبادی کے احیاء کے لیے ایک اسکیم
 قومی وقف بورٹ ترقیاتی اسکیم  اور شہری وقف سمپتی وکاس یوجنا 
 بنیادی ڈھانچہ ترقیاتی اسکیمیں
 پردھان منتری جن وکاس کاریہ کرم 
وزارت جین برادری سمیت نوٹیفائی کی گئیں 6 اقلیتی برادریوں سے متعلق طلبا کی تعلیمی اختیارکاری کے لیے پری میٹرک، پوسٹ میٹرک اور میرٹ کم مینس پر مبنی اسکالرشپ اسکیمیں نافذ کرتی ہے ۔ اسکالرشپ اسکیموں کے ساتھ ساتھ، قومی اقلیتی ترقی اور مالیاتی کارپوریشن ، جو کہ اس وزارت کے تحت ایک مرکزی سطح کی سرکاری دائرہ کار کی صنعت  ہے، جین برادری سمیت اقلیتی برادریوں سے متعلق طلبا کے فائدے کے لیے تعلیمی قرض اسکیمیں نافذ کرتی ہے۔ اس اسکیم کے تحت، زائد از 5 برسوں کی مدت پر مشتمل تکنیکی اور پیشہ وارانہ کورسوں کی تعلیم کے لیے رعایتی قرض فراہم کیا جاتا ہے۔ بھارت میں 4 لاکھ روپئے سالانہ کے حساب سے پانچ برسوں کے لیے 20 لاکھ روپئے تک اور بیرون ملک 6 لاکھ روپئے سالانہ کے حساب سے پانچ برسوں کے لیے 30 لاکھ روپئے تک کا قرض دستیاب ہے۔
خواتین اور بچوں کی ترقیات کی وزارت
جموں و کشمیر میں اسپیشل آؤٹ ریچ پروگرام کا تیسرا دن
لوگوں سے ملنے اور ان کی ضروریات کو سمجھنے کا موقع: دیبا سری چودھری
نئی دلّی، 20 جنوری / خواتین اور بچوں کی بہبود کی وزیر مملکت محترمہ دیبا سری چودھری نے آج کہا کہ مرکزی حکومت کا مقصد جموں و کشمیر  میں گڈ گورننس یعنی بہتر حکمرانی کو فروغ دینا، روز گار کے مواقع پیدا کرنا اور فائدہ اٹھانے والی اسکیموں میں سب کی شمولیت کو یقینی بنانا ہے۔
مرکزی حکومت کی جانب سے اسپیشل پبلک آؤٹ ریچ پروگرام کے تیسرے دن مارہ، جموں میں ایک عوامی میٹنگ کے دوران جموں و کشمیر کی مجموعی ترقی کے لئے حکومت کی پالیسیوں اور پروگراموں اور ان پر عمل در آمد کے بارے میں واقف کراتے ہوئے محترمہ دیبا سری چودھری نے کہا کہ وزیر اعظم کی جانب سے منتخب نمائندوں کے لئے عوام سے ملنے اور ان کی ضروریات کو سمجھنے کے لئے ایک عظیم موقع ہے۔
وزیر موصوفہ نے مزید کہا کہ جموں و کشمیر کے ترقیاتی کاموں سے متعلق تمام تر زیر التوا تجاویز کو منظوری دے دی گئی ہے، کسانوں کو ان کی فصل کے نقصان کے لئے معاوضہ دے دیا گیا ہے اور کئی ہزار کلو میٹر سڑکیں پی ایم جی ایس وائی کے تحت تعمیر کر دی گئی ہیں۔ انہوں نے مزید کہا کہ مرکز کی جانب تمام اسپانسر شدہ اسکیموں کو جموں و کشمیر میں اعلیٰ ترجیح دی جائے گی۔
محترمہ دیبا سری چودھری نے کہا کہ بچوں کی بہبود کی مربوط خدمات خدمات مرکزی حکومت کی ایک اُلوالعزم پہل قدمی ہے، جس کے تحت بچوں اور ان کی ماؤں کو کھانا، اسکول سے پہلے کی تعلیم، پرائمری صحت دیکھ بھال، ٹیکہ لگانا، صحت چیک اپ اور دیگر حوالہ جاتی خدمات اور سہولیات فراہم کرائی جائیں گی۔ انہوں نے مزید کہا کہ مرکزی اسپانسر شدہ دیگر اسکیمیں جن میں مڈ ڈے میل، پلس پولیو، بچوں کا تحفظ اور ترقیات، ب یٹی بچاؤ بیٹی پڑھاؤ شامل ہیں، مرکز کے زیر انتظام علاقہ میں با قاعدہ عمل در آمد کر کے جموں و کشمیر کے عوام کی قسمت کا پانسہ بدل سکتی ہیں۔
وزیر موصوفہ نے مرکز کی اسپانسر شدہ اسکیموں کی تفصیلات سے آگاہ کرتے ہوئے کہا کہ سوئچھ بھارت کے تحت 2.5 لاکھ بیت الخلاء تعمیر کئے جا چکے ہیں، اجولا اسکیم نے آیُشمان بھارت اسکیم کے تحت صد فیصد نشانہ حاصل کرتے ہوئے چھ ماہ سے کم مدت میں 3.5 لاکھ گولڈ کارڈ تقسیم کئے ہیں اور دیویانگ جن اور بیواؤں کے لئے پنشن کی تقسیم جو کہ 2018 میں 62 فیصد تھی تا حال 80 فیصد ہو گئی ہے۔
جموں و کشمیر کی ترقیات کے لئے زمینی سطح پر جمہوریت وقت کی اہم ضرورت بتاتے ہوئے وزیر موصوفہ نے کہا کہ جموں و کشمیر میں بلاک ڈیولپمنٹ کونسل کے انتخابات ایک تاریخی قدم تھا، جس نے عوام کو با اختیار بنایا اور انہیں مقامی حکومت میں فیصلے سازی کے بارے میں اپنی بات کہنے کا موقع دیا۔ انہوں نے مزید کہا کہ متعدد چیلنجوں کے با وجود 2018 میں منعقدہ پنچایتی انتخابات یہ ثابت کرتے ہیں کہ جموں و کشمیر ہر شعبے میں ترقی چاہتا ہے اور حکومت کی پالیسیوں اور پروگراموں میں یقین و اعتماد رکھتا ہے۔
اپنے دورے کے دوران وزیر موصوفہ نے مچینی۔ دومانا سے چھبہ چوک اور گجانسو سے لوہری چک رتھانا تک سڑک کی تعمیر کے دو پروجیکٹوں کا سنگ بنیاد رکھا۔
متعدد وفود نے خواتین اور بچوں کی بہبود کی وزیر سے ملاقات کی اور انہیں اپنے مسائل و مشکلات اور مانگوں کے بارے میں میمورینڈم سونپے جس میں چار فیصد ریزرویشن کوٹہ اور جسمانی طور پر معذوروں کے لئے علیحدہ اسکول اور دیگر تمام سہولیات جو کہ مختلف ریاستوں اور مرکز کے زیر انتظام علاقوں کے دیویانگ جن افراد کو حاصل ہیں، ان کی مانگ کی ہے۔
۔۔۔۔۔۔
U. 274ٰ
م۔ ر۔ر۔ ..
(Visitor Counter : 64
جل شکتی وزارت
مدھیہ پردیش کے گاؤں میں پانی کے نل کا خیر مقدم کرنے کے لئے’ جل اتسو ‘کی تقریبات
نئی دہلی،19؍جنوری، جی ہاں! چارسالہ ’مسکان ‘کی یہ مسکراہٹ حقیقی ہے۔ یہ اس کی زندگی میں پہلا موقع ہے کہ وہ اپنے گھر میں پانی کے نل کا کنکشن دیکھ رہی ہے۔ ایک طرف اُس کی ماں نل کی پو جا کرنے کی تیاری کررہی ہے ، تو وہ مشکل ہی سے ’پوجا‘ کے پورا ہونے کا انتظار کر پا رہی ہے اور زور دیتی ہے کہ نل کو کھول دو تاکہ پانی کی پہلی دھار سے لطف اندوز ہو اور اسے محسوس کرے۔ آخر کار اس کی برداشت ختم ہوگئی؛ نل کی ایک ہی چوڑی اتارتے ہی صاف پانی بھرّا کر باہر آیا، اور مسکان کھل کھلا کر ہنستے ہوئے تالیاں بجانے لگی۔خوشی سے ناچتے ہوئے مسکان بڑبڑاتی ہے کہ ’’میں اپنے کھیل کے دوران اب اپنی ماں کو تنگ کئے بغیر ہی پانی پی سکتی ہوں‘‘۔ یہی وہ صورت حال ہے کہ چار سالہ اس لڑکی کے لئے آزادی اور زندگی گزارنے کی آسانی کس طرح کی ہوتی ہے، اس کے سامنے آتی ہے۔ مسکان کی ماں کو بھی اسی طرح کی خوشی کا احساس ہے۔ اس کے لئے نل کا پانی کا مطلب ہے ، اس کے بچوں کے لئے بہتر صحت اور خود اس کے لئے بہترین معیاری وقت۔
مدھیہ پردیش کے انوپ پور ضلع کے دمہیڑی گاؤں نے 15 جنوری 2021 کو اپنے گھروں میں نل کے پانی کے کنکشن کا خیر مقدم کرنے کے لئے ’جل اُتسو ‘منایا۔ گاؤں میں رنگولی اور پھولوں کی سجاوٹ کی گئی اور گاؤں والے اپنے بہترین لباس پہنے ہوئے تھے ، جس کے ساتھ قبائلی روایتی ساز وسامان تھا۔ موقع کی تقریبات میں قبائلی گانے ، رقص اور موسیقی شامل رہے، جس کے بعد پورے ماحول پر خوشی اور مسرت کے بادل چھا گئے۔ یہ گاؤں، جس میں زیادہ تر قبائلی آبادی ہے، ہمیشہ سے ہی اپنے علاقے میں پانی ڈھو کر لانے کی مشقت سے دوچار تھا، لیکن اب یہ ان کے لئے دہری مسرت کا موقع ہے، کیونکہ نل کے پانی کی دستیابی نے اس برادری کے لئے ’جینے کی آسانی ‘ فراہم کرنے کے ساتھ ساتھ اُن کے محبوب دریا نرمدا کا پانی بھی ان کے گھر تک پہنچایا ہے۔ خواتین کو نل کی ٹوٹی کے سامنے پوجا کرتے ہوئے اور جھکتے ہوئے دیکھا گیا، جو اُن کے دریا کے دیوتا کے تئیں عزت کی ایک علامت ہے۔ گاؤں کی ایک خاتون کا کہنا ہے کہ ’’میں اپنے آپ کو خوش نصیب سمجھتی ہوں کہ ماں دریا ، جسے محبت سے ’میّا‘ کہتے ہیں ‘ میرے ا وپر اپنی مہربانیاں نچھاور کرتے ہوئے میرے گھر پہنچی ہے۔
جل جیون مشن  مرکزی سرکار کا ایک ہراول مشن ہے، جو ملک کے ہر ایک دیہی گھر میں محفوظ پینے کا پانی فراہم کرنے کو یقینی بنا رہا ہے۔ جل جیون مشن ہر ایک گھر کے لئے محفوظ اور پائیدار دیہی پانی کی فراہمی کو یقینی بنانے کے لئے شراکت پر مبنی رسائی کو اپنا رہا ہے۔ اس کے مد نظر مدھیہ پردیش جل نگم 34 اضلاع کے تقریبا 6896 گاؤوں میں 58 کثیر گاؤں اسکیمیں  نافذ کر رہا ہے، جس کا مقصد پورے سال پینے اور دیگر گھریلو مقاصد کے لئے استعمال کرنے کا پانی فراہم کرنے کو یقینی بنانا ہے۔ اس مشن کو آگے بڑھانے کے لئے دمہیڑی -1 کثیر گاؤں دیہی آبی اسکیم نے 15 جنوری 2021 کو پشپراج گڑھ بلاک میں کام کرنا شروع کردیا۔ ایم وی ایس انوپ پور ضلع میں قائم ہے، جس میں 74 گاؤں ہیں۔
جل جیون مشن  کا مقصد ہے کہ ہر ایک دیہی گھرانے میں پینے کا پانی باقاعدہ مقررہ مقدار میں ، باقاعدگی کے ساتھ اور طویل مدتی بنیاد پر قابل برداشت خدمت کی فراہمی کے چار جز پر مستقل طور پر دستیاب کیا گیا، تاکہ دیہی برادریوں کے معیار زندگی کو بہتر بنانے کی راہ ہموار ہو۔ مدھیہ پردیش میں نل کے پانی کے کنکشن کے ذریعے نل کا پانی علاقے میں پہنچانے کی غرض سے ریاستی سرکار نے 2024 تک ہر ایک دیہی گھرانے میں پانی پہنچانے کے لئے ایک جامع منصوبہ بنایا ہے تاکہ دیہی مدھیہ پردیش کے لئے ’ہر گھر جل گاؤں‘ کا سپناحقیقت کا رنگ اختیار کرے۔
۰۰۰۰۰۰۰۰


U-581
(Visitor Counter : 143
وزارت اطلاعات ونشریات
وزیر اطلاعات و نشریات جناب انوراگ سنگھ ٹھاکر کے ذریعے خصوصی مہم 2.0 کے تحت ڈی ڈی کے احمد آباد کے دورہ نے پروگرام کو کامیاب بنایا
زیر التو معاملوں کے نمٹارہ کے لیے سووچھتا مہم اور خصوصی مہم  2.0 کے حصہ کے طور پر وزیر اطلاعات و نشریات جناب انوراگ سنگھ ٹھاکر نے 29 ستمبر، 2022 کو دور درشن کیندر احمد آباد کا دورہ کیا۔ ان کے اس دورہ کی خبر نے اس مہم کو شاندار کامیابی سے ہم کنار کرنے کے لیے افسران کے درمیان زبردست جوش و خروش پیدا کیا۔ ان کے دورہ سے پرجوش ہو کر ڈی ڈی کے احمد آباد نے ایس سی پی ڈی ایم 2.0 کے تحت حاصل کی جانے والی کامیابوں کے بارے میں درج ذیل چیزیں بیان کیں:
- دفتر نے اپنے کیمپس سے 44 ٹریکٹر گھاس، جنگلی جھاڑیاں اور کچرے صاف کیے۔
- ان جنگلی جھاڑیوں کی وجہ سے کئی زہریلے رینگنے والے جانور پیدا ہو گئے تھے جنہیں کیمپس سے باہر کر دیا گیا ہے۔
- دفتر نے 8558 کلو بیکار ہوچکے کاغذ، 1250 کلو پلاسٹک کے کچرے، 1355 کلو لکڑے کے کچرے اور 2755 کلو دھات کے کچرے کی نشاندہی کی اور ان کا نمٹارہ کیا۔
- ان کچروں کے نمٹارہ سے ابھی تک 20.40 لاکھ روپے کی مجموعی رقم حاصل ہوئی ہے۔
- صفائی کے دوران 1070 فزیکل فائلوں کا جائزہ لیا گیا اور ان میں 94 فائلوں کا نمٹارہ کیا گیا۔
- مہم کے دوران تقریباً 3900 مربع فٹ اندرونی جگہ اور تقریباً 10000 مربع فٹ بیرونی جگہ کے خالی ہونے کی امید ہے۔
یو پی ایس سی
سی آئی ایس ایف اے سی  محدود محکمہ جاتی مسابقتی امتحان2020
نئی دہلی، 13جولائی 2020، سی آئی ایس ایف اے سی  محدود محکمہ جاتی مسابقتی امتحان2020 ،جس کا اہتمام یوپی ایس سی کے ذریعہ یکم مارچ 2020 کو کیا گیا تھا، اس امتحان کے تحریری حصے کے نتائج کی بنیادپر درج ذیل رول نمبران والے امیدواران نے عارضی طور پر جسمانی معیارات / جسمانی اثر انگیزی آزمائش اور طبی معیارات کی جانچ کے لیے کامیابی حاصل کی ہے۔ ایک امیدوار جس کا رول نمبر ہے، کے نتیجے کو دہلی ہائی کورٹ کے نفاذ کے تحت روک لیا گیا ہے۔
سینٹرل انڈسٹریل سیکورٹی فورس  تمام امیدواران کو اپنے ذریعے منعقد کیے جانے والے جسمانی معیارات/ جسمانی اثر انگیزی جانچ اور طبی معیارات کی جانچ کے سلسلے میں تاریخ سے آگاہ کرے گی۔ اگر ایسا کوئی امیدوار جس کا رول نمبر اس فہرست میں شامل ہے اور اسے اس سلسلے میں مزید کوئی اطلاع حاصل نہیں ہوتی، اس صورت میں یہ امیدوار فوری طور پر سی آئی ایس ایف حکام سے رابطہ قائم کرسکتاہے۔
امتحانات سے متعلق نمبران اور دیگر تفصیلات کمیشن کے ویب سائٹ پر حتمی نتائج کی اشاعت کی تاریخ کے 30 دنوں کے اندر دستیاب رہیں گے۔ یعنی یوپی ایس سی کے ذریعے انٹرویو کا اہتمام کیے جانے کے بعد یہ نتائج ویب سائٹ پر دستیاب ہوں گے اور اس ویب سائٹ پر آئندہ 30دنوں تک کی مدت کے لیے دستیاب رہیں گے۔
امیدواران کو یہ مشورہ بھی دیاجاتاہے کہ وہ اگر ان کے پتے میں کسی طرح کی کوئی تبدیلی واقع ہوتی ہے تو فوری طور پر اس کی اطلاع سی آئی ایس ایف حکام کو صدر دفاتر، ڈی جی، سی آئی ایس ایف، بلاک نمبر 13، سی جی کمپلیکس، لودھی روڈ، نئی دلی، 110003 کو فراہم کریں۔
Click here for the results:
۔۔۔۔۔۔۔۔۔۔۔
U-3887
م ن۔ ت ع۔
(Visitor Counter : 88